Keskustelu:Hääpuku

message: Oi-voi-voi! Artikkelissa toistuu sanoja "nykyisin", "nykyään", "nykypäivänä". Älkää kirjoittako artikkeleihin tällaisia epämääräisiä ilmaisuja, kiitos. Ne voivat tuntua hyviltä kirjoitushetkellä. – Mutta kun ei tarkemmin ole ilmaistu sitä, mihin hetkeen viitataan, se "nykyään" voi olla melkein mitä vain. Se voi olla joku aika kymmenen vuotta sitten eli 2010, se voi olla nyt kun tämän kirjoitan eli 2020, se voi tarkoittaa vaikka aikaa 1980-luvulta eteenpäin. Ja mitä se sitten tarkoittaa vuonna 2030?
Wikipedia on elävä tietosanakirja, johon jatkuvasti kirjoitetaan uusia artikkeleita ja joita toivottavasti ylläpidetään myös vuosikymmenien ajan. Mutta kun lukija tulee sivulle, ja sillä lukee "nykyään", hän olettaa että se tarkoittaa silloista hetkeä; mutta se voi yhtä hyvin tarkoittaa vuotta 2007, jolloin artikkeli kirjoitettiin, tai jotain ihan muuta. Uusin, nyt, nykyisin, tänä päivänä, viime aikoina ovat ilmaisuja joita tulee välttää. – Eli aikamääreitä pitäisi käyttää täsmällisemmin ja mieluiten vielä viitteiden kera. Että voikin tulla vihaiseksi näin lyhyen artikkelin lukemisesta. El Rayno (keskustelu) 5. heinäkuuta 2020 kello 22.23 (EEST)
replies: text: Olet ihan oikeassa. Yritin vähän paikkailla käytetyn lähteen pohjalta. Samoista syistä huonoja ilmaisuja on esimerkiksi "10 vuotta sitten", joka vanhentuu varsin nopeasti. Tällaisia voi vapaasti korjata, kun näitä huomaa. Tuollaista ilmaisua käytetään helposti, kun tosiaan käytetyissä lähteissä varmasti on viittauksia kirjoitushetkeensä. Tällaisessa jatkuvassa muutoksessa olevassa teoksessa ne ei vain pääsääntöisesti toimi. --PtG (keskustelu) 5. heinäkuuta 2020 kello 23.56 (EEST)
replies: text: : Kiitos kun jaksoit, PtG! Etsin toiseen artikkeliin mahdollisesti wikitettävää kohdetta, ja kun takana oli jo liian monen tunnin työskentely, alkoi pytty keittää ja pahasti. Tätä samaa ilmiötä, joka päivitettävässä verkkomaailmassa toimii todella huonosti, olen Wikipediassa huomannut jonkun verran; korjaan itsekin jos voin ja ehdin. Yleensä näihin kuitenkin törmää silloin, kun jotain muuta on jo vaiheessa – ja kun on uponnut yhä syvemmälle ja syvemmälle tietosanakirjamaailmaan jo ennestään, eikä oikein enempää sivupolkuja pysty ottamaan. Myös lauseenvastikkeita fiksaan, mutta niitä on nopea korjata. – "Nuorempi" mummoni oli syntynyt 1912, ja vihille hän on mennyt ilmeisesti 1945 (tätini on syntynyt 7/1946, "etuajassa"). Mummolla on hääkuvassa musta puku. Ilmeisesti kyse on ollut myös siitä, että sama vaate on kelvannut sitten moniin muihinkin tilaisuuksiin. Eikä ole ollut varoja tehdä/ostaa/teettää sellaista asua, jota käytetään vain kerran. El Rayno (keskustelu) 6. heinäkuuta 2020 kello 14.51 (EEST)
replies: text: :: Joo, oot oikeassa. Usein itsekin olen tehnyt jotain toista artikkelia ja sitten huomaan, että artikkeliin linkittyvä artikkeli on ihan paska eikä siinä vaiheessa välttämättä kiinnosta lähteä korjaamaan sitä toista artikkelia. Tämä tietosanakirjan tekeminen on hidasta työtä. Tämä musta puku on muuten kiinnostavaa, sillä mä en ole ikinä ajatellut, että hääpuku olisi muuta kuin valkoinen. Ilmeisesti olen sen verran nuori, etten ole törmännyt asiaan aiemmin. --PtG (keskustelu) 6. heinäkuuta 2020 kello 19.31 (EEST)
thread_title:  Ongelmallisia ilmaisuja, joita tulisi Wikipediassa välttää 

message: Päälähteenä käytetty http://www.naimakaupat.com/haaopas/haapari/morsiuspuku_hist.php antoi selaimessani ilmoituksen "Petollinen sivusto". En siis jatkanut sivulle. Mahtaako käydä muille samoin, ja jos käy, niin pitäisi olla parempi lähde. Kirjallisia varmasti löytyy myös, kunhan ehtisi... Mutta kun haarikka-astioistakin on pitänyt kirjoittaa jo useamman vuoden ajan. El Rayno (keskustelu) 6. heinäkuuta 2020 kello 14.56 (EEST)
thread_title:  Petollinen sivusto?